cyanic-selkie/wikianc huggingface dataset:
Geskiedenis van Namibië
Duits-Suidwes-Afrika
Die setlaars is deur die regering aangemoedig om grond van die inboorlinge te onteien, en dwangarbeid was gebruik. As gevolg hiervan het die verhouding tussen die Duitse setlaars en die inboorlinge versleg.
Volkekunde
Subrasse
- Die Australoïede ras, die oorspronklike inwoners van Australië. Die vel is donker en die hare dikwels relatief lig. Sommige Australoïede groepe is in staat om lae nagtemperature te verdra terwyl hulle naak slaap. Die verskillende groepe verskil onderling in so ŉ groot mate dat daar al gewonder is of hulle nie in afsonderlike groepe vanuit Asië in Australië aangekom het nie. Die Australoïede word deur sommige volkekundiges as 'n hoof of stamras beskou. Die Polinesiede ras, wat in Polinesië woon, is lang mense wat stewig gebou is.
- Die Mikronesiede ras word op die eilande van Mikronesië aangetref. Die inwoners het 'n aantal kenmerke wat met die van die Negroïde ooreenstem, maar word onder meer op grond van die voorkoms van bloedgroepe van hulle onderskei.
Streek- of plaaslike rasse
Afhangende van die maatstawwe wat gebruik word, word daar tussen sowat 20 en 60 plaaslike (dit wil sê geneties afgebakende) rasse onderskei. Die Khoi/San van Suider-Afrika is 'n interessante voorbeeld: hulle toon ooreenkomste met die Negroïede ras (peperkorrelhare) sowel as die Mongoliede ras (die Mongoolse vlek en die plooi wat by baie van hulle aan die binneooghoek voorkom). Dit is egter nie duidelik of laasgenoemde oorspronklik eiesoortige kenmerke was en of daar sprake van Mongoliede vermenging was nie. (Sommige volkekundiges beskou die San en Khoi as ŉ hoofras, die Kapoïede.)
Alex Plank
Alex Plank (gebore 27 Junie 1986) is 'n Amerikaanse akteur, regisseur, en vervaardiger. Hy is bekend vir sy rolle in die rolprent Shameful en in die televisiereekse Autism Talk TV (2010), The Bridge (2013), en Love at First Kiss (2016).
Searsia tripartita
Searsia tripartita is 'n struik wat hoort tot die genus Searsia. Die struik is inheems aan Algerië, Egipte, Libanon, Libië, Mali, Marokko, Mauritanië, Niger, Saoedi-Arabië, Sirië, Sisilië, Sinai, Soedan, Staat Palestina, Tunisië en Wes-Sahara.
Benvenuto Cellini
Werk in Rome
Sy eerste werke in Rome was 'n silwer houer, 'n silwer kandelaar en 'n vaas vir die biskop van Salamanca, wat die goedkeuring weggedra het van Pous Clemens VII. 'n Verdere opspraakwekkende werk uit sy tyd in Rome is die goue medalje van Leda en die Swaan vir die Gonfaloniere Gabbriello Cesarino, wat tans gehuisves word in die Museo Nazionale del Bargello in Florence. Hy is ook aangestel as een van die pous se hofmusikante.
Tydens die aanval op Rome deur die magte van Karel V van die Heilige Romeinse Ryk onder aanvoering van Hertog Karel II van Bourbon was Cellini se dapperheid van groot waarde vir die Pous. Ingevolge Cellini se eie mededeling het hy Filibert van Châlon, prins van Oranje, geskiet en gewond. (en na bewering vir Karel III geskiet en gedood, wat gelei het tot die aanval op Rome in 1527. Sy dapperheid het gelei tot versoening met die Florentynse landdroste, en hy het spoedig teruggekeer na Florence, waar hy hom gewy het tot die maak van medaljes.
Finale terugkeer na Florence en afsterwe
Hy is ook benoem as 'n lid (Accademico) van die gesogte Accademia delle Arti del Disegno van Florence, wat op 13 Januarie 1563 onder invloed van die argitek Giorgio Vasari gestig is deur Hertog Cosimo. Hy het op 13 Februarie 1571 in Florence gesterf, en is begrawe in die Basilica della Santissima Annunziata di Firenze.
Outobiografie
Dele van sy verhaal maak melding van 'n paar buitengewone gebeure en verskynsels; soos sy verhale van die optower van 'n legioen duiwels in die Kolosseum, nadat een van sy minnaresse deur haar ma van hom weggejaag is; van die wonderlike stralekrans van lig wat hy om sy kop gevind het met dagbreek en skemer na sy gevangeneskap in Rome, en sy bonatuurlike visioene en engelebeskerming tydens daardie teëspoed; en dat hy by twee afsonderlike geleenthede vergiftig is.
Eric Lloyd
Eric Lloyd (gebore 19 Mei 1986) is 'n Amerikaanse akteur. Hy is bekend vir sy rolle in die rolprente The Santa Clause (1994), Dunston Checks In (1996), en The Santa Clause 2 (2002), en in die televisiereeks Jesse (1998).
Jaspis lutea
Jaspis lutea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Wilhelm Tell
Niemand het gewaag om teen Gessler in verset te kom nie, want hy het wrede strawwe vir die onbenulligste vergrype opgelê. Drie vooraanstaande Switserse manne het egter teen hierdie wreedhede in opstand gekom. Hulle was Werner Stauffacher en Walter Fürst - die kantonleiers van Schwyz en Uri - en Arnold von Melchtal van Unterwalden. In die geheim het hulle hul vriende opgeroep na Rütli, 'n bergweiland aan die Vierwoudstedemeer in Midde-Switserland, wat omring word deur die vier woudkantons Uri, Schwyz, Unterwalden en Luzern. Hier het 33 manne besluit om die landvoogde te verdryf en hul vestings te vernietig. Daartoe het hulle hul verbind deur 'n eed wat Schiller as volg beskryf:
Lys van dorpe en stede in Noorweë
Oorsig
Vanaf 1 Januarie 1965 is die fokus van die verskillende stede na hul ooreenstemmende munisipaliteite verskuif. Noorse munisipaliteite is geklassifiseer as bykommune (stedelike munisipaliteit) of herredskommune (landelike munisipaliteit). Die onderskeid is herroep deur die Wet op Plaaslike Regering van 1992. Die munisipaliteite is gerangskik volgens sogenaamde munisipaliteitsnommers, vier-syferkodes gebaseer op ISO 3166-2: NO wat in 1946 aan elke munisipaliteit toegeken is. Stedelike munisipaliteite het 'n munisipaliteitsnommer gekry waarin die derde syfer 'n nul is.
Vlooi
Bou en lewenswyse
By 'n aantal spesies is die larwes veral van voedsel vanaf hul ouers afhanklik. Die larwe vervel drie keer, waarna hy hom in 'n kokon toespin en in 'n volwasse vlooi ontwikkel. Die volwasse vlooi kan, as dit nodig is, baie lank in die kokon bly wag totdat hy geaktiveer word deur trillinge wat op die aankoms van sy gasheer dui. Dit verklaar die verskynsel dat mense en diere soms deur 'n groot getal vlooie gelyktydig bespring word wanneer hulle ’n vertrek binnekom waar daar 'n lang tyd niemand geleef het nie.
Verteenwoordigers
Ceratophyllus columbae is die bepaalde vlooi van die kransduif (Columba livia) en sy gedomestiseerde vorm, die makduif. Spesies van die genus Parapsyllus parasiteer op pikkewyne en ander seevoëls. Pluimvee word dikwels lastig geval deur die hoendervlooi (Cratophyllus gallinae).
Arnold Genthe
Lewe en werk
Genthe het in 1895 na San Francisco geëmigreer, nadat hy 'n tydelike onderwyspos aanvaar het. Omdat hy die beeld van die lewendige stad wou vasvang, het hy homself leer fotografeer. Hy het hom uiteindelik in San Francisco gevestig en omstreeks 1900 'n fotoateljee daar geopen. In die vroeë twintigste eeu het hy 'n later-beroemde reeks foto's in Chinatown geneem. In 1906 het hy 'n aantal wêreldberoemde foto's van die 1906 San Francisco-aardbewing geneem.
Cosmic Consciousness
William James
Volgens Michael Robertson het Cosmic Consciousness en William James se 1902-boek The Varieties of Religious Experience baie in gemeen:
James het die konsep van godsdienstige ervaring gewild gemaak, wat hy in The Varieties of Religious Experience ondersoek het. Hy het die mistieke gesien as 'n eiesoortige ervaring wat kennis van die transendentale verskaf. Hy beskou die "persoonlike godsdiens" as "meer fundamenteel as óf teologie óf ekklesiastiek",  en sê:
Playboy
Bekend vir sy middelbladfotos van naak- en semi-naak -modelle (Playmates), het Playboy 'n belangrike rol gespeel in die seksuele revolusie en bly een van die wêreld se bekendste handelsmerke, nadat dit gegroei het tot Playboy Enterprises, Inc. ( PEI), met 'n teenwoordigheid in byna elke medium. Benewens die vlagskiptydskrif in die Verenigde State, word spesiale nasiespesifieke weergawes van Playboy wêreldwyd gepubliseer, insluitend dié deur lisensiehouers, soos Dirk Steenekamp se DHS Media Group.
Na 'n jaar lange verwydering van die meeste naakfoto's in Playboy-tydskrif, het die Maart-April 2017-uitgawe naaktheid teruggebring.
Cosmic Consciousness
Kollektiewe bewussyn
James het "kosmiese bewussyn" verstaan as 'n kollektiewe bewussyn, 'n "groter reservoir van bewussyn", wat homself in die gedagtes van mense manifesteer en ongeskonde bly na die ontbinding van die individu. Dit kan "spore van die lewensgeskiedenis van sy individuele uitstraling behou".
Friedrich Schleiermacher
'n Klassifikasie soortgelyk aan dié wat deur Bucke voorgestel is, is deur die invloedryke teoloog Friedrich Schleiermacher (1768–1834) gebruik, nl.:
Ander skrywers
Volgens Ervin László stem kosmiese bewussyn ooreen met Jean Gebser se integrale bewussyn en met Don Edward Beck en Christopher Cowan se turkoois toestand van kosmiese spiritualiteit.
Ktesifon
Beskrywing
Die opvallendste struktuur wat behoue gebly het, is die Taq Kasra, wat soms die Gewelfde Poort van Ktesifon genoem word.
Joe Lo Truglio
Joe Lo Truglio (gebore 2 Desember 1970) is 'n Amerikaanse akteur, skrywer, en vervaardiger. Hy is bekend vir sy rolle in die rolprente Superbad (2007), Role Models (2008), Pineapple Express (2008), en Paul (2011).
Senegalia manubensis
Senegalia manubensis is 'n boom wat deel van die Fabaceae familie is. Die plant is endemies aan Somalië.
Mellonympha velata
Die spons behoort tot die genus Mellonympha en tot die familie Rossellidae. Die wetenskaplike naam van die spesie is die eerste keer geldig gepubliseer in 1873 deur Thomson.
Diktegroei
Tweesaadlobbig
By die tweesaadlobbige plante vind lengte- en diktegroei gelyk plaas. Diktegroei kan onbepaald voortduur, sodat bome geweldige afmetings kan aanneem. By plante met 'n korter lewensduur, soos die kruidagtiges, kom dié vorm van diktegroei ook voor. Daar ontstaan altyd eers 'n dun stingel, wat dan geleidelik dikker word as gevolg van die verdelingsaktiwiteite van die kambiumweefsel. In teenstelling met die meeste selle in die plant hou die kambium voortdurend na twee kante toe met seldeling aan.
Kambium
In die stingel van tweesaadlobbiges kan al die selle net dig by die top, waar lengtegroei plaasvind, groei en verdeel. Die meeste ander plantselle het reeds hulle bepaalde grootte en vorm bereik en is ten volle gedifferensieer. 'n Uitsondering is enkele sellae in die vaatbundels, waaruit die eerste diktegroei plaasvind. Dit is klein, dunwandige selle, wat met deling nuwe basselle na buite toe en houtselle na binne toe vorm. Die eerste hout word primêre hout genoem. Tydens die verdikking van die stingel brei die kambium in die ruimtes tussen die vaatbundels (die murgstrale) uit. Die murgstraalselle, wat by die kambium binne die vaatbundels aansluit, herwin hulle vermoë om te verdeel en begin om as kambiumselle te funksioneer. Na buite word basweefsel en na binne houtweefsel gevorm. Die kambium wat later gevorm word (sekondêre kambium), word interfassikulêre kambium genoem (dit lê tussen die vaatbundels), in teenstelling met die kambium wat eerste gevorm is, die primêre of fassikulêre kambium, wat in die vaatbundels lê.
Houtvorming
Die houtselle wat deur die ring van kambiumselle gevorm word, vorm saam die sekondêre hout. By meerjarige plante soos bome en struike word daar elke jaar nuwe houtselle gevorm. So ontstaan die verhoute stam van die plante. Die vorming van houtselle vind egter nie in dieselfde mate in die verskillende seisoene plaas nie. In die lente, wanneer daar 'n sterk opwaartse sapstroom in die plant is, word groot, dunwandige selle gevorm, en in die herfs is die selle kleiner en het hulle dikker wande. Tydens die winter kom die groei tot stilstand en rus die kambuim. Die daaropvolgende lente word opnuut groot selle gevorm, en by ouer stamme is die oorgang van groot na klein houtselle duidelik sigbaar. So 'n jaarring kan dikwels met die blote oog gesien word. In die trope is ŉ soortgelyke oorgang in die hout sigbaar omdat die grootte van die selle in die nat en die droë tye van die jaar verskillend is. Die studie van jaarringe word dendrochronologie genoem.
Die gevormde hout bly, in teenstelling met die bas, langer behoue. Die boomstam bestaan dan ook grotendeels uit hout. Die gedeelte wat vir die vervoer en berging van voedingstowwe verantwoordelik is, lê dig teen die kambium en word spinthout genoem. Die kernhout, wat meer na binne lê en uit dooie selle bestaan, bevat allerhande stowwe wat die duursaamheid van die hout verhoog. Dit is daarom veral die kernhout wat handelswaarde het. In beginsel kan die proses wat hierbo verduidelik is, onbepaald aanhou. Bome kan op dié manier reusagtig groot en baie oud word. In Kalifornië is voorbeelde van die reeds genoemde sequoia aangetref wat meer as 3 000 jaar oud is en 'n deursnee van 9 meter en 'n hoogte van meer as 110 meter het.
Myliusia callocyathus
Die spons behoort tot die genus Myliusia en tot die familie Euretidae. Die wetenskaplike naam van die spesie is die eerste keer geldig gepubliseer in 1859 deur Gray.
Myliusia challengeri
Myliusia challengeri is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Vyf name van die farao's
Praenomen
Dit is die troonnaam wat die farao aangeneem het wanneer hy die troon bestyg het. Hy het dit saam met die nomen gebruik. Dit word voorafgegaan deur twee simbole: ’n riet (nesoet) en ’n by (bit) wat die twee lande simboliseer. Daarby staan die farao se naam in ’n cartouche. Die cartouche bestaan uit ’n tou wat om die naam gespan is. Later is twee aparte cartouches gebruik.
Jaspis salvadori
Jaspis salvadori is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Japannese kuns
Nabootsing van die Chinese kuns
In die volgende eeue het die Boeddhistiese kuns in Japan gebloei. Die begeerte om die talle Boeddhistiese tempels te versier wat in hierdie tyd in Japan gebou is, het tot die ontstaan van groot meesterwerke gelei, en die goue eeu van die Japannese kuns het aangebreek. Japan het egter steeds noue kontak met China gehad, en die Japannese kunstenaars was dan ook veel aan hul Chinese vakgenote verskuldig. 'n Voorbeeld hiervan is die fresko in die tempel Horijoeji: dit is 'n voorstelling van die paradys van Boeddha.
Diva (rolprent)
Ontvangs
Die prent was nie aanvanklik ’n kommersiële sukses toe dit in Maart 1981 in Frankryk uitgereik is nie. Dit het swak, vyandige resensies gekry. Die Franse gehore het egter stadigaan gegroei nadat dit in Amerika uitgereik is en daar gewild was.
Djoser
Identiteit
Sommige lyste noem Netsjerophes of Nebka as die eerste heerser van die 3de Dinastie, maar die meeste Egiptoloë glo nou Djoser het die dinastie gestig en dat Nebka tussen Djoser en Hoeni hoort. Verder het die Britse Egiptoloog Toby Wilkinson gewys die grafseels by die ingang van Chasechemwi se graftombe in Abidos noem net Djoser se naam en nie Nebka s’n nie. Dit bevestig die vermoede dat Djoser hom begrawe en opgevolg het.
Bewind
Manetho het geskryf Djoser het 29 jaar oor Egipte regeer, terwyl dit 19 jaar was volgens die Turynse Koningslys. Vanweë sy baie bouprojekte, veral by Saqqara, glo sommige geleerdes sy bewind moes nader aan drie dekades gewees het en dat Manetho waarskynlik reg was.
Djoser het verskeie militêre veldtogte na die Sinai-skiereiland onderneem waarin die plaaslike inwoners onderwerp is. Hy het ook ekspedisies daarheen gestuur vir die myn van waardevolle minerale soos turkoois en koper. Dit is bekend uit inskripsies wat daar in die woestyn gevind is. Sinai was ook strategies belangrik as ’n buffer tussen die Nylvallei en Asië.
Sommige stukke reliëf wat by Heliopolis en Gebelein gevind is, noem Djoser se naam en suggereer dat hy opdrag vir bouprojekte in dié stede gegee het. ’n Inskripsie bekend as die Hongersnoodstele wat beweer dit stam uit die tyd van Djoser, maar wat waarskynlik tydens die Ptolemeïese Dinastie geskryf is, vertel hoe Djoser die tempel van Khnum op die eiland Elephantine herbou het en so ’n hongersnood van sewe jaar in Egipte beëindig het. Sommige geleerdes beskou dit as ’n legende uit die tyd toe dit geskryf is. Dit wys egter Egiptenate het Djoser twee millenniums ná sy bewind steeds onthou.
Neoaulocystis zitteli
Die spons behoort tot die genus Neoaulocystis en tot die familie Aulocystidae. Die wetenskaplike naam van die spesie is die eerste keer geldig gepubliseer in 1877 deur Marshall & Meyer.
Neocaledoniella caulophacoides
Die spons behoort tot die genus Neocaledoniella en tot die familie Euplectellidae. Die wetenskaplike naam van die spesie is die eerste keer geldig gepubliseer in 2002 deur Tabachnick & Lévi.
Roger Ebert
In 1975 was hy die eerste persoon wat ’n Pulitzerprys vir resensies ontvang het. In 2010 was sy resensies aan meer as 200 koerante in Amerika en oorsee gesindikeer. Hy het meer as 20 boeke en tientalle saamgestelde resensies gepubliseer.
Lex Iulia de adulteriis coercendis
Die Lex Iulia de adulteriis coercendis is 'n Romeinse wet oor owerspel wat deur Octavianus in 18 v.C. ingestel is.
Egiptiese piramide
Simboliek
Die vorm van die Egiptiese piramides verteenwoordig waarskynlik die oerheuwel waaruit die aarde volgens die Egiptiese mitologie geskep is. Dit verteenwoordig ook die neerskynende strale van die son, en die meeste piramides is afgewerk met gepoleerde, hoogs weerkaatsende wit kalksteen sodat dit geblink het as ’n mens dit van ver af gesien het. Die name het ook na die son se ligkrag verwys, soos die "Suidelike Skynende Piramide" (die amptelike naam van die Geboë Piramide by Dahsjoer) en "Senwosret Skyn" (die Senwosret-piramide by el-Lahoen).
Al die Egiptiese piramides is op die wesoewer van die Nyl gebou. Omdat die son daar ondergegaan het, is dit in die Egiptiese mitologie verbind met die doderyk.
Zawjet el-Arjan
Twee onvoltooide piramides uit die Ou Ryk word hier aangetref. Daar word geglo die mees noordelike een is die graf van farao Nebka en die meer suidelike een dié van die 3de-dinastiese farao Chaba. As dit waar is, kan Chaba se kort bewind die rede wees dat sy trappiramide nie voltooi is nie. Dit is vandag sowat 17 m hoog; as dit voltooi was, sou dit waarskynlik hoër as 40 m gewees het.
Saqqara
Die 4de-dinastiese farao Sjepseskaf het óf nie belanggestel óf nie die geld gehad om ’n piramide soos dié van sy voorgangers te laat bou nie; sy graf by Suid-Saqqara was ’n ongewoon groot mastaba en tempelkompleks. Dit is bekend as die Mastaba van Faraoen.
’n Voorheen onbekende piramide is in 2008 in Noord-Saqqara ontdek. Daar word geglo dit is die graf van Teti se ma, koningin Sesjesjet. Dit is tans sowat 5 m hoog, hoewel dit aanvanklik nader aan 14 m was.
Dahsjoer
As ’n ware struktuur met gladde kante was die piramide net gedeeltelik ’n sukses; dit is ook die enigste groot Egiptiese piramide waarvan ’n groot deel van sy kalksteenafwerking behoue gebly het. As sulks is dit die beste moderne voorbeeld van hoe die Egiptenare wou hê hul piramides moes lyk.
Hetaira
Opsomming
Dit lyk tog of vroue wat as "hetairai" eerder as "pornai" beskryf is, opgevoed was en ook geselskap verskaf het. Hulle kon ryk word en hulle eie finansies hanteer as hulle vry was. Hulle loopbane sou egter kort wees en as hulle nie genoeg verdien het om hulleself te onderhou nie, sou hulle soms in bordele of as koppelaars moes werk om 'n inkomste te verseker wanneer hulle ouer was.
Kardinaalrooi
Kleurkoördinate
Volgens verskeie kleurskemas word kardinaal as volg voorgestel:
M.C.E. van Schoor
Biografie
Vanaf 1949 was hy tien jaar lank geskiedenisonderwyser by die Hoërskool Sentraal in Bloemfontein. In 1959 het hy geskiedenis-dosent aan die Vrystaatse Universiteit geword. Hy was van 1977 tot 1985 die departementshoof.
Krieketwêreldbeker 1975
Die konsep van eendagkrieket was nog in die vroeë stadiums en tussen 1971 en 1975 is net 18 sulke wedstryde tussen die toetslande gespeel. Interessant genoeg is die Vrouekrieketwêreldbeker twee jaar vroeër, in 1973, aangebied.
Engeland, Nieu-Seeland, Wes-Indië en Australië het vir die halfeindrondte gekwalifiseer en dit was tot dusver die enigste krieketwêreldbeker, waartydens geen span van die Indiese subkontinent vir die uitklopfase gekwalifiseer het nie. Australië het Engeland en Wes-Indië het Nieu-Seeland geklop, voordat Wes-Indië – die gunsteling vóór dié toernooi – Australië in die eindstryd op Lord’s in Londen met 17 lopies verslaan en sodoende die eerste krieketwêreldkampioen geword het.
Deelnemers
]]
Pararete kangeanganum
Die spons behoort tot die genus Pararete en tot die familie Euretidae. Die wetenskaplike naam van die spesie is die eerste keer geldig gepubliseer in 1927 deur Ijima.
Johannesia
Johannesia is 'n genus van sponsdiere uit die klas van die Demospongiae (gewone sponse).
Johnny Herbert
Renloopbaan
Hy behaal geen punte in 1994 nie, maar 1995 word daarna sy beste jaar. Hy jaag weer langs Schumacher by Benetton en wen twee wedrenne dié jaar, op Silverstone by die Britse Grand Prix en op Monza by die Italiaanse Grand Prix. Herbert eindig vierde in die wêreldkampioenskap, Schumacher word bestuurderskampioen en saam sorg hulle vir die eerste vervaardigerstitel vir Benetton.
Emmanuel Mounier
Betrokkenheid
Na die bevryding neem Mounier die besluit om weer Esprit uit te gee. Hy is gekant teen kolonialisme (en later die oorlog in Algerië), teen die kommunisme in Midde- en Oos-Europa (veral na aanleiding van die staatsgreep in Praag in 1948) en beskou die Frans-Duitse versoening en die Europese eenwording as plig en ideaal vir die huidige en toekomstige generasies.
Edward Sorley
Edward Sorley (gebore 1871) is 'n Engelse akteur. Hy is bekend vir sy rolle in die rolprente Queen's Evidence (1919), The Loves of Mary, Queen of Scots (1923), en Nell Gwyn (1926).
Domenick Lombardozzi
Domenick Lombardozzi (gebore 25 Maart 1976) is 'n Amerikaanse akteur. Hy is bekend vir sy rolle in die rolprente Phone Booth (2002), S.W.A.T. (2003), Find Me Guilty (2006), en The Family (2013).
Searsia scytophylla
Die plant het twee subspesies:
Codename: Kids Next Door
Codename: Kids Next Door is 'n Amerikaanse televisiereeks wat deur Bruce Knapp vervaardig is.
Wordle
Verkoop
Op 31 Januarie 2022 het Josh Wardle en The New York Times-maatskappy aangekondig dat dié maatskappy die regte van die speletjie vir meer as 'n miljoen dollar sou koop. Die New York Times het belowe dat die speletjie aanvanklik gratis vir spelers beskikbaar sal bly.
Max Wright
Max Wright (2 Augustus 1943 – 26 Junie 2019) was 'n Amerikaanse akteur. Hy was bekend vir sy rolle in die rolprent All That Jazz (1979) en in die televisiereekse Misfits of Science (1985), ALF (1986), en Norm (1999).
Duncan-dok
Die Duncan-dok is ‘n vasmeerplek vir skepe in die hawe van Kaapstad, die wetgewende hoofstad van Suid-Afrika.
Afmetings
Die hawe is ongeveer 2 km lank, 117 ha groot en kan skepe ontvang met ‘n diepgang van tot 12 m. Aanvanklik was die ingang tot die hawe 120 m wyd, maar dit is in 1964 tot 210 m vergroot.
Kaliapsis incrustans
Die spons behoort tot die genus Kaliapsis en tot die familie Phymaraphiniidae. Die wetenskaplike naam van die spesie is die eerste keer geldig gepubliseer in 1976 deur Vacelet, Vasseur & Lévi.
Frank Tennant
Frank Tennant (10 Augustus 1876 – 13 Januarie 1971) was 'n Engelse akteur. Hy was bekend vir sy rolle in die rolprente The Murdoch Trial (1914), The Little Minister (1915), What's Bred... Comes Out in the Flesh (1916), en The Story of the Rosary (1920).
Koningin Beatrix Internasionale Lughawe
Koningin Beatrix Internasionale Lughawe (Nederlands: Internationale luchthaven Koningin Beatrix), is 'n internasionale lughawe geleë in Oranjestad, Aruba. Dit bied vlugdienste na die Verenigde State, Kanada, verskeie lande in die Karibiese eilande, die noordelike kuslande van Suid-Amerika, sowel as sommige dele van Europa, veral Nederland. Dit is vernoem na Beatrix van Nederland, wat van 1980 tot 2013 koningin van Nederland was.
Geskiedenis
Op 3 Maart 2021 het American Airlines sy 50 jaar van vlieg na en van Aruba gevier.
Santa Maria del Carmine, Florence
Geskiedenis
Die kerk is in die 16de tot 17de eeu in die Barokstyl gerestoureer. Dit is in 1771 deur 'n brand beskadig, en in 1782 weer in die Rococo-styl herbou. Die fasade het soos baie ander Florentynse kerke onvoltooid gebly. Die brand het nie die sakristie bereik nie, en daarom het die Verhale van Sint Cecilia wat aan Lippo d'Andrea (ca. 1400) toegeskryf word, en die marmermonument van Pier Soderini deur Benedetto da Rovezzano (1511–1513) onaangeraak gebly. Die kluis van die naaf beskik oor 'n trompe-l'oeil quadratura fresko deur Domenico Stagi.
George Lopez
George Lopez (gebore 23 April 1961) is 'n Amerikaanse vervaardiger, akteur, en skrywer. Hy is bekend vir sy rolle in die rolprente The Adventures of Sharkboy and Lavagirl 3-D (2005), Valentine's Day (2010), en Rio (2011), en in die televisiereeks George Lopez (2002).
Rob Zabrecky
Rob Zabrecky (gebore 2 Junie 1968) is 'n Amerikaanse akteur, vervaardiger, en skrywer. Hy is bekend vir sy rolle in die rolprente Lost River (2014), Decay (2015), en A Ghost Story (2017), en in die televisiereeks Criminal Minds (2005).
Mozzarella
Mozzarella is 'n suidelike Italiaanse kaas tradisioneel van Italiaanse waterbuffelmelk gemaak volgens die pastafilatametode. Mozzarella het 'n "Tradisionele Spesialiteite Gewaarborg"-sertifisering van die Europese Unie ontvang in 1998. Hierdie beskermingskema vereis dat mozzarella wat in die Europese Unie verkoop word, volgens 'n tradisionele resep berei is. Die TSG sertifisering spesifiseer nie die melkbron nie, daarom kan enige soort melk gebruik word.
Lanny Broyles
Lanny Broyles (gebore 25 Februarie 1949) is 'n Amerikaanse akteur. Hy is bekend vir sy rolle in die rolprente Battle Beyond the Stars (1980) en Arcadia of My Youth (1982).
Toronto Pearson Internasionale Lughawe
Toronto Pearson Internasionale Lughawe (IATA: YYZ – ICAO: CYYZ0), ook bekend as '''Lester B. Pearson Int. Lughawe of bloot Toronto Pearson of Pearson''', is 'n internasionale lughawe geleë in Mississauga, Ontario, Kanada. Dit is die hooflughawe wat metropolitaanse Toronto, en die omliggende streek bekend as die Golden Horseshoe, bedien. Die lughawe is vernoem na Lester B. Pearson, wat as die 14de Eerste Minister van Kanada gedien het en die Nobelprys vir Vrede in 1957 ontvang het vir sy humanitêre werk in vredesbewaring.
Bransby Williams
Bransby Williams (14 Augustus 1870 – 3 Desember 1961) was 'n Engelse akteur en skrywer. Hy was bekend vir sy rolle in die rolprente Adam Bede (1918), The Greatest Wish in the World (1918), en The Adventures of Mr. Pickwick (1921).
James Crane (akteur)
James Crane (9 Augustus 1889 – 3 Junie 1968) was 'n Amerikaanse akteur. Hy was bekend vir sy rolle in die rolprente Sadie Love (1919), Wanted: A Husband (1919), A Dark Lantern (1920), en The Mummy (1932).
Kirkpatrickia borealis
Kirkpatrickia borealis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Kirkpatrickia variolosa
Kirkpatrickia variolosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Stord
Ekonomie
Die drie grootste private werkgewers in Stord-munisipaliteit is: Kværner, Wärtsilä Norway AS en Leirvik AS. Hierdie drie ondernemings het saam meer as 3 000 mense in diens.
Kværner Stord, suid van Leirvik op die skiereiland van Eldøyane, is die grootste aanleg in Noorweë. Aker Stord het die grootste olieproduksieplatforms ter wêreld gebou, naamlik Gullfaks C en Troll.
Vervoer
'n Uitgebreide tonnel- en brugstelsel, die Driehoekskakel, het Stord op 27 Desember 2000 met die vasteland en op 30 April 2001 met die naburige eiland Bømlo verbind. Die brûe wat betrokke is, is die Bømla-brug en die Stord-brug, en die tonnel is die Bømlafjord-tonnel. Die lughawe in Stord is Stord-lughawe, Sørstokken, noordwes van Sagvåg op die Sørstokken-skiereiland. Op 10 Oktober 2006 gly Atlantic Airways-vlug 670 van die aanloopbaan by die lughawe. Vier mense is in die voorbal dood.
Wobbe-indeks
Waar
Verskil tussen Wobbe-indeks en hittewaarde
Waar V die volumevloeitempo is. Indien die hittewaarde verlaag en die gas se digtheid só verlaag dat die WI dieselfde bly, gaan dieselfde hitte gegenereer word sonder dat dit nodig is om die brandgasklep te verstel (of die brander te vervang).
Sikwebezi
Dit vloei noord van Ulundi en sluit by die linkerbank van die Swart-Mfolozirivier aan op pad see toe.
Molekulêre biologie
Die molekulêre biologie is die wetenskap waarin verskillende lewensprosesse op 'n molekulêre vlak bestudeer word. Dit is veral op die gebied van erflikheid waar molekulêre bioloë die belangrikste deurbrake gemaak het. Die molekulêre beginsels van erflikheid was nog altyd een van die lewe se groot geheime, totdat dit duidelik geword het dat daar in alle selle sekere groepe molekules voorkom wat as die draers van erflike inligting beskou kan word.
Die genetiese inligting wat selle nodig het om die proteïene te maak, word in deoksiribonulkleïensuur (DNS, ook DNA) geberg. Die DNS in 'n sel is saamgestel uit Kleiner molekules, die nukleotiede. Hierdie nukleotiede bevat elkeen een van vier verskillende stikstofbevattende basisse. Die volgorde waarin die basisse in die DNS-ketting voorkom, bepaal die volgorde waarin die verskillende aminosure tydens proteïensintese in 'n proteïen ingebou word.
Inleiding
Eienskappe soos groei en die vermoë om voort te beweeg, het nie in alle gevalle die juiste onderskeid gemaak nie. Die een fundamentele kenmerk wat alle bekende lewende organismes wel gemeen het is dat almal uit selle opgebou is. Die eenvoudigste lewende organisme, ŉ bakterie, bestaan uit 'n enkele sel, terwyl hoër organismes uit ŉ bykans ontelbare menigte selle bestaan. Die belangrikste kenmerk van ŉ sel is sy vermoë om te groei en te verdeel.
Samestelling
Nukleïensure is saamgestel uit 'n groot aantal klein molekules,- die nukleotiede. 'n Enkelnukleotied word 'n mononukleotied genoem, gekoppelde enkelnukleotiede vorm ‘n oligonukleotied, terwyl 'n lang ketting van nukleotiede as 'n polinukleotied bekend staan. 'n Mononukleotied is uit 3 groepe verbindings saamgestel, naamlik 'n stikstofbevattende basis, 'n suiker en 'n fosfaatgroep. Wanneer die fosfaatgroep afwesig is, word die verbinding 'n nukleosied genoem.
Noer I
Die kapasiteit bedra 143,0 MW (netto). Dit maak gebruik van gesmelte sout as medium vir hitteopslag. Die tegnologie wat gebruik word is termiese konsentrasie in paraboliese trogge. Die verwagting is dat dit 760 000 ton koolstofuitstoot per jaar gaan vervang. Koning Mohammed VI van Marokko het die eerste fase van die projek op 4 Februarie 2016 amptelik geopen. Daar sal nog twee fases volg wat op ander tegnologieë gebaseer is. Die eerste fase kos $894 miljoen (VS$) en die totale projek sal $9 miljard kos. Uiteindelik sal dit die grootste sonkragsentrale in die wêreld wees. Marokko wil hierdeur energie onafhanklik word.
Molekulêre biologie
Replikasie
Die werking van die ensiem berus daarop dat dit 'n koppeling bewerkstellig tussen die 3'-OH-groep van die suiker van een deoksiribonukleotied en die 5'-fosfaatgroep van 'n ander. Benewens die DNS-polimerase is daar nog 'n hele reeks ander ensieme wat spesifiek met DNS gemoeid is. Die DNS-nukleases splyt DNS in klein brokstukke. Die groot verskeidenheid DNS-restriksie- ensieme is in die opsig hoogs spesifiek en kloof die DNS slegs by baie spesifieke nukleotied volgordes. Hierdie ensieme speel 'n baie belangrike rol in die karakterisering van DNS en word dikwels gebruik om lang, komplekse DNS-kettings in kleiner, hanteerbaarder fragmente op te deel.
Geskiedenis
Wanneer bakterieë eers gekweek word met glukose (ŉ suiker) as voedingsbron en daarna oorgeplaas word op 'n voedingsbron wat die suiker laktose in plaas van glukose bevat, kan die bakterieë hulle binne enkele minute by die veranderde omstandighede aanpas, In die eerste geval het die bakterieë 'n glukose-afbrekende ensiem nodig om te kan groei en in die tweede geval 'n ensiem wat laktose kan afbreek, laasgenoemde ensiem is nie normaalweg in die sel aanwesig nie en die sintese moet dus eers geïnduseer word deur 'n induktor, in die gevallaktose.
Ander RNS-molekules
Daar is nog 2 ander tipes RNS-molekules by proteïensintese betrokke. Die ribosomale RNS (r-RNS) vorm saam met 'n hele aantal verskillende proteïene die ribosoompartikels waarop proteïensintese plaasvind. Daar kan onderskei word tussen die 70S-ribosome van bakterieë en die 80S-ribosome, wat in eukariotiese selle voorkom. Die benamings 70S en 80S spruit uit die isolasieprosedure en dui daarop dat die 70S-ribosoom tydens ultrasentrifugering effens stadiger sedimenteer as die 80S-ribosome (S = Svedberg-eenheid van sedimentasie)
Eienskappe
Die genetiese kode is tans volledig bekend. Die kode het die volgende kenmerke:
Gevolge
Veronderstel dat by die basisvolgorde UUCIGCA/CAG/UA .. (kode vir fenielalanien-alanienglutamien) die kursiewe C wegval, verander die basisvolgorde na UUG/CAC/AGU/A,.. (kode vir eusienhistidienserien). Die enkele basisverandering het dus 'n totale verandering in die proteïen tot gevolg gehad.
Proteïensintese
-RNS) te transleer of te lees. Elke individu produseer liggaamseie proteïene en alle spesies maak spesiespesifieke proteïene. Die proteïene in voedsel kan nie direk deur die liggaam opgeneem word nie, maar word eers afgebreek tot aminosure, wat vir nuwe proteïensintese gebruik kan word. Liggaamsvreemde proteïene lok dikwels 'n sterk immunologiese verdedigingsreaksie uit. Die sterkte van die reaksie neem af hoe nader die verwantskap tussen die vreemde en die liggaamseie proteïene is. Die immunologiese kruisreaksies kan dus gebruik word as 'n maatstaf om die verwantskap tussen twee individue ot spesies te bepaal.
- Koppeling van aminosure aan die o-RNS'e.
- Die begin (inisiasie) van die aminosuurketting,
Polinukleotiede
Die kunsmatige DNS bevat dus al die regte inligting. Die ensimatiese metodes om DNS te sintetiseer, behels die gebruik van ŉ spesifieke ensiem, naamlik omgekeerde transkriptase, wat daartoe in staat is om 'n RNS-molekule in 'n DNS-molekule om te skakel. Konyn-betaglobien-b-RNS is op die manier gebruik vir die eerste volledige DNS-sintese met behulp van ensimatiese metodes.
Tonteldoos
Die vuurslag bestaan uit koolstofhoudende yster. Die vuursteen word teen die tontel gedruk of vasgeknyp, terwyl die vuursteen teen die metaal ring (vuurslag) gekap word om vonke op die tontel te laat spat. As dit werk, sal die tontel begin smeul en kan daarop geblaas word om 'n vlammetjie te maak.
Pheronema semiglobosum
Pheronema semiglobosum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Gerbera leandrii
Gerbera leandrii is 'n meerjarige blomplant wat hoort tot die genus Gerbera. Die spesie is endemies aan Madagaskar.
Neurale netwerk
'n Neurale netwerk is 'n netwerk van biologiese neurone, of, in 'n moderne sin, 'n kunsmatige neurale netwerk, saamgestel uit kunsmatige neurone of nodusse. Dus, 'n neurale netwerk is óf 'n biologiese neurale netwerk, wat uit biologiese neurone bestaan, óf 'n kunsmatige neurale netwerk, wat gebruik word om kunsmatige intelligensie (KI) probleme op te los. Die verbindings van die biologiese neuron word in kunsmatige neurale netwerke gemodelleer as gewigte tussen nodusse. 'n Positiewe gewig weerspieël 'n opwindende verband, terwyl negatiewe waardes inhiberende verbindings beteken. Alle insette word deur 'n gewig gewysig en opgesom. Daar word na hierdie aktiwiteit verwys as 'n lineêre kombinasie. Laastens beheer 'n aktiveringsfunksie die amplitude van die uitset. Byvoorbeeld, 'n aanvaarbare uitset reeks is gewoonlik tussen 0 en 1, of dit kan −1 en 1 wees.
Lamellomorpha
Lamellomorpha is 'n genus van sponsdiere uit die klas van die Demospongiae (gewone sponse).
Persiese rooi
Persiese rooi is 'n kleur.
1991 Formule Een-seisoen
Ayrton Senna het vir die derde (en laaste) keer wêreldkampioen geword. Die voormalige wêreldkampioen Nelson Piquet het sy laaste Grand Prix in Kanada gewen en aan die einde van die seisoen uit Formule 1 getree. Jordan-Ford en Modena-Lamborghini het vir die eerste keer as deelnemers ingeskryf. Michael Schumacher het sy buiging by die Belgiese Grand Prix Formule 1 vir die Jordan-span gemaak.
Daar was 34 inskrywings, dus was voorafkwalifikasie steeds nodig. Slegs 30 motors is toegelaat in die kwalifisering, en 26 in die wedren. Vir die laaste keer het twee spanne ingeskryf met slegs een motor, naamlik Coloni-Ford en Fondmetal-Ford. Aan die einde van die seisoen het Coloni-Ford, Modena-Lamborghini en AGS-Ford van die toneel verdwyn.
Deva Bandhumasena
Kolonel Phraya Songsuradej (Thai: พระยาทรงสุรเดช) (12 Augustus 1892 - 1 Junie 1944, algemene naam Deva Bandhumasena (เทพ พันธุมเสน) was 'n Thaise militêre offisier en lid van Khana Ratsadon (People's Party). As kadet studeer hy militêre wetenskap in Imperiale Duitsland en was hy 'n toonaangewende lid van die senior leërbeamptes wat verantwoordelik was vir die Siamese staatsgreep van 1932 (Siamese rewolusie van 1932). Na die rewolusie van 1932 het hy konflik met Plaek Phibunsongkhram, wat in baie ernstige sake 'n junior militêre offisier was, sodat al hierdie konflik die aantygings geword het in die daaropvolgende opstand van Songsuradet.
Johannes Stalpaert van der Wiele
By die Bagijnhof in Delft is 'n beeld van die digter opgerig wat in 1962 geskep is deur Arie Teeuwisse.
Muriel Aked
Muriel Aked (9 November 1887 – 21 Maart 1955) was 'n Engelse aktrise. Sy was bekend vir haar rolle in die rolprente Autumn Crocus (1934), The Wicked Lady (1945), A Sister to Assist 'Er (1948), en Gilbert and Sullivan (1953).
Ian Fleming
Die Letterkundige James Bond
Die eiland Inagua het Fleming die idee gegee vir 'n nuwe boek. In dr. No (1958) het Fleming Bond se wapen gewysig nadat die wapenkenner Geoffrey Boothroyd hom in 'n brief meegedeel het dat Bond se Beretta 'n middelmatige vrouepistool was. In dr. No vervang Flemming die Beretta met 'n Walther PPK. MI6 se wapenmeester het die naam Majoor Boothroyd gekry. In die flieks is hierdie persoon beter bekend as Q (kwartiermeester). Hierna skryf Fleming die roman Goldfinger (1959).
Kopenhagen Lughawe
Kopenhagen Lughawe, Kastrup (Københavns Lufthavn, Kastrup) is 'n internasionale lughawe wat Kopenhagen, Denemarke, Seeland, die Øresundstreek en suidelike Swede bedien, insluitend Skone.
Kopenhagen-lughawe is oorspronklik Kastrup-lughawe genoem, na die klein dorpie Kastrup, nou deel van die Tårnby-munisipaliteit is. Die formele naam is steeds Kopenhagen-lughawe, Kastrup, om dit van Roskilde-lughawe te onderskei.
Toetankamen
Lewe
Toe hy koning word, het hy getrou met sy halfsuster Anchesenpaaten, wat haar naam later verander het na Anchesenamen. Hulle het twee dogters gehad wat albei doodgebore is. X-straalstudies wat in 2011 bekend gemaak is, het getoon die een dogter is ná ’n swangerskap van vyf tot ses maande dood en die ander een ná nege maande. Geen getuienis is gevind om enige van die babas se dood te verklaar nie.
Laminospongia subtilis
Die spons behoort tot die genus Laminospongia en tot die familie Halichondriidae. Die wetenskaplike naam van die spesie is die eerste keer geldig gepubliseer in 1983 deur Pulitzer-Finali.
Placopegma solutum
Placopegma solutum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Protea (genus)
Geskiedenis
Die meeste proteas dra hul blomme aan die punte van die takke, maar Protea amplexicaulis, Protea cordata en Protea humiflora dra hul blomme aan die stam naby die grond. Dikwels is daar ook variasie binne dieselfde spesie. Naby seevlak in die omgewing van Port Elizabeth is die reuse- of koningsprotea (Protea cynaroides) byvoorbeeld groot en het die plante smal blare en blomknoppe met skerppuntige skutblare wat in die lente tot die somer verskyn. Hoër op in dieselfde omgewing is die plante heelwat kleiner, die blare breër, die skutblare van die blomkoppe gerond en blom hulle in die somer tot die herfs.
Verskeie plantkundiges en ontdekkingsreisigers het in die 18e en 19de eeu heelwat belangstelling in Suid-Afrikaanse proteas getoon. Twee persone wat heelwat proteas in Suidwes-Kaap versamel en laat benaam het, was Thunberg, van die Universiteit van Uppsala in Swede, en Masson, van die botaniese tuin Kew in Engeland. Thunberg het byvoorbeeld die bergbruidjie (Serruria florida) vir die eerste keer in die berge rondom Franschhoek ontdek.
Latrunculia austini
Latrunculia austini is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Triumviraat
'n Triumviraat (Latyn: triumvirātus), triargie of driemanskap is 'n politieke instelling wat deur drie magtige mense oorheers of regeer word, soos wat in Latyn as triumvirs (triumviri) bekend is. Die reëling kan formeel of informeel wees.
Heuningspruit
Die naam Heuningspruit kan verwys na:
Pleurochorium cornutum
Pleurochorium cornutum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Krieketwêreldbeker 1979
Die toernooi se formaat van 1975 het onveranderd gebly en agt nasionale krieketspanne het aan die Krieketwêreldbeker 1979 deelgeneem: Die destydse ses toetskrieketlande (Australië, Engeland, Indië, Nieu-Seeland, Pakistan en Wes-Indië), saam met die twee kwalifiserende spanne van die IKK-trofee 1979 Kanada en Sri Lanka. Tydens die Krieketwêreldbeker 1979 is 15 wedstryde gespeel, waaronder twaalf tydens die groepfase en drie in die uitklopfase, insluitende die eindstryd. Die spanne is in twee groepe van vier elk verdeel, waarvan elke span een keer teen al die ander spanne in die groep gespeel het. Die twee beste spanne van elke groep het hierna vir die halfeindrondte gekwalifiseer en die wenners het mekaar in die eindstryd ontmoet. Elke wedstryd het uit 60 boulbeurte per span bestaan en is in tradisionele wit klere en met rooi balle gespeel; almal is bedags gespeel en het dus vroeg in die oggend begin.
Kalender
Die volgende tabel dui die Krieketwêreldbeker 1979 se daaglikse program aan. ’n Pers blokkie dui op wedstryde tydens die groepfase, ’n groen blokkie op wedstryde tydens die uitklopfase en ’n geel blokkie op die eindstryd.
Wedstryde
Die wedstryde is in twee fases opgedeel, naamlik die groep- en die uitklopfase.
Persiese mitologie
Moderne geleerdes bestudeer die mites om 'n begrip te kry van die godsdienstige en politieke instellings van nie net die hedendaagse Iran nie, maar ook Groter Iran, wat streke insluit soos Wes-Asië, Sentraal-Asië, Suid-Asië en Transkaukasus, waar die Irannese kultuur 'n groot invloed gehad het. Dit is histories streke wat lank regeer is deur dinastieë van verskeie Irannese ryke. Dit sluit in die Mede, Achaemeniede, Parters, Sassaniede, Samaniede en talle ander kulture.
Alana Bailey
Alana Bailey (*21 September 1965–) is 'n Suid-Afrikaanse skryfster, historiese navorser en adjunk-uitvoerende hoof van AfriForum en Kraal Uitgewers.
Lewe en werk
Alana Bailey is op 21 September 1965 in Krugersdorp gebore, waar sy skoolgaan en in 1983 aan die Hoërskool Monument matrikuleer. Daarna studeer sy aan die Universiteit van Pretoria en verwerf in 1986 'n B.A.-graad met Afrikaans-Nederlandse Kultuurgeskiedenis en Engels as hoofvakke. In 1988 behaal sy 'n B.A. Honneurs-graad in Kultuurgeskiedenis en in 1993 'n M.A.-graad in Historiese en Erfenisstudies, beide grade met lof. Vanaf 1987 tot 1989 is sy werksaam as historiese navorser by die Nasionale Kultuurhistoriese en Opelugmuseum (NASKO), waarna sy in 1989 by die Maatskappy vir Immigrasie (MVI) aansluit as migrasie-adviseur. Hierdie betrekking beklee sy tot 2005, wanneer MVI saamsmelt met AfriForum, die vakbond Solidariteit se burgerregte-inisiatief. Sedertdien is sy by AfriForum werksaam as adjunk-uitvoerende hoof verantwoordelik vir internasionale skakeling, taal, erfenis en kultuur. Deeltyds doen sy navorsing oor haar spesialisvelde, naamlik Suid-Afrikaanse kultuurgeskiedenis en internasionale migrasie.
Poliopogon maitai
Poliopogon maitai is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Disperis concinna
Disperis concinna is 'n meerjarige, blomdraende plant en geofiet wat deel is van die Orchidaceae familie. Die spesie is inheems in Suid-Afrika en Zimbabwe. In Suid-Afrika kom die plant in Gauteng, KwaZulu-Natal, Mpumalanga en die Oos-Kaap voor.
Latrunculia kaakaariki
Die spons behoort tot die genus Latrunculia en tot die familie Latrunculiidae. Die wetenskaplike naam van die spesie is die eerste keer geldig gepubliseer in 2002 deur Alvarez, Bergquist & Battershill.
Gerbera parva
Die Drakensberg gerbera (Gerbera parva) is 'n meerjarige blomplant wat hoort tot die genus Gerbera. Die spesie is endemies aan KwaZulu-Natal.
Wetenskapstaal
Wetenskapstaal verwys na die medium waarin vaklektuur aan die leser aangebied word, ter onderskeid van wetenskaplike taal as skryfstyl.
Geskiedenis
'n Hoëfunksietaal (waaronder die taal hom in die wetenskap kan bedien) gaan gepaard met bruikbaarheid en prestige.
Chafra
Volgens die antieke historikus Manetho is Chafra deur Bicheris opgevolg, maar argeologiese getuienis dui daarop dat Menkaoere eerder sy opvolger was. Chafra het die tweede grootste piramide van Giza laat bou. Sommige Egiptoloë beskou hom ook as die oprigter van die Groot Sfinks van Giza, maar dit word betwis. Daar is nie veel oor Chafra bekend nie, behalwe die historiese verslae van Herodotus, wat hom beskryf as ’n wrede ketter wat Egiptiese tempels gesluit gehou het nadat Choefoe die ingange laat verseël het.
Mini-suikerbos
Die Mini-suikerbos (Protea heckmanniana) is 'n blomdraende struik wat hoort tot die bekende Protea genus. Die plant is inheems aan Malawi, Tanzanië en Zambië. In Engels staan die plant bekend as Mini Sugarbush.
Djedefre
Bewind
Volgens die Turynse Koningslys het Djedefre agt jaar lank regeer, maar daar word op inskripsies in sy piramide na Djedefre se elfde bewindsjaar verwys. Die rede vir dié jaartal word betwis en sommige Egiptoloë vermoed dit verwys na Choenoe.
Latrunculia millerae
Die spons behoort tot die genus Latrunculia en tot die familie Latrunculiidae. Die wetenskaplike naam van die spesie is die eerste keer geldig gepubliseer in 2002 deur Alvarez, Bergquist & Battershill.
Pieter Corneliszoon Hooft
Lewe
In 1609 is hy aangestel as balju van Muiden en die Gooiland. Hy het die Muiderkring, 'n literêre genootskap wie se bedrywighede vanuit sy eie woning (die Muiderslot. Die kasteel van Muiden) plaasgevind het en waar hy tydens sy aanstelling as balju van Muiden kon woon, gestig. Die lede daarvan het digters en dramaturge soos Constantijn Huygens, Maria Tesselschade, G.A. Bredero en Joost van den Vondel ingesluit, sowel as die Portugese sanger Francisca Duarte. Hooft, Bredero, en Vondel was ook die stigters van die Eerste Nederduytsche Akademie.
Renosterrivier
Die naam Renosterrivier kan enige van die volgende beteken:
Julia Roberts
Julia Fiona Roberts (gebore op 28 Oktober 1967) is ’n Amerikaanse aktrise en rolprentvervaardiger. Sy het ’n Hollywood-ster geword ná haar verskyning in die romantiese komedie Pretty Woman (1990). Sy het drie Golden Globes (uit agt benoemings) gewen en is vier keer vir ’n Oscar benoem. Sy het laasgenoemde vir beste aktrise gewen vir haar spel in Erin Brockovich (2000).